กองอำนวยการรักษาความมั่นคงภายใน - วิกิพีเดีย

# กองอำนวยการรักษาความมั่นคงภายใน

### จากวิกิพีเดีย สารานุกรมเสรี

สารานุกรมประเทศไทย
...

กองอำนวยการรักษาความมั่นคงภายใน หรือ กอ.รมน. (อังกฤษ: Internal Security Operations Command) เป็นหน่วยงานในสังกัดสำนักนายกรัฐมนตรี มีหน้าที่เป็นศูนย์ประสานงานกลาง เพื่อต่อต้านภัยคุกคามที่มุ่งทำลายผลประโยชน์และความมั่นคงของชาติ โดยมีนายกรัฐมนตรี หรือรองนายกรัฐมนตรี เป็นผู้อำนวยการ กอ.รมน. โดยตำแหน่ง [1]

กอ.รมน. ก่อตั้งเมื่อ พ.ศ. 2508 เดิมคือ กองอำนวยการป้องกันการกระทำอันเป็นคอมมิวนิสต์ (ป.ค.) เพื่อต่อต้านลัทธิคอมมิวนิสต์ ต่อมาภายหลัง พ.ศ. 2525 [2] ภัยคุกคามจากคอมมิวนิสต์มีน้อยลง และมีการปรับปรุงโครงสร้าง ในรัฐบาลนายชวน หลีกภัยได้ปรับบทบาทของ กอ.รมน. ให้ปฏิบัติภารกิจทางด้านป้องกันปราบปรามยาเสพติด การจัดระเบียบและเสริมความมั่นคงชายแดน การพัฒนาเพื่อความมั่นคงเฉพาะพื้นที่ การแก้ปัญหาชนกลุ่มน้อยและผู้หลบหนีเข้าเมือง การแก้ปัญหาจังหวัดชายแดนภาคใต้ แก้ปัญหาความข้องแย้งโดยสันติวิธี (หน่วยสันตินิมิต) การปฏิบัติงานด้านการข่าว และการปฏิบัติการจิตวิทยา (ปจว.) [3]

เมื่อ พ.ศ. 2544 รัฐบาลนายทักษิณ ชินวัตร ลดปรับลดบทบาทของ กอ.รมน.ลง โดยเฉพาะด้านการแก้ปัญหาจังหวัดชายแดนภาคใต้ และเพิ่มบทบาทด้านการประสานงาน มีการปรับโครงสร้าง กอ.รมน. จากเดิมมี ผู้บัญชาการทหารสูงสุดเป็น รองผู้อำนวยการ โดยตำแหน่ง และปรับเพิ่มตำแหน่ง ดังนี้

- รองผู้อำนวยการ รมน. มี 3 ตำแหน่ง
  - ผู้บัญชาการทหารสูงสุด
  - ปลัดกระทรวงมหาดไทย
  - รอง ผอ.รมน.ฝ่ายการเมือง แต่งตั้งจากผู้ที่นายกรัฐมนตรีมอบหมาย (ผู้ดำรงตำแหน่งนี้คือ พลเอกพัลลภ ปิ่นมณี)
- ผู้ช่วยผู้อำนวยการ รมน. มี 5 ตำแหน่ง
  - ผู้บัญชาการทหารบก
  - ผู้บัญชาการทหารเรือ
  - ผู้บัญชาการทหารอากาศ
  - ผู้บัญชาการตำรวจแห่งชาติ
  - อธิบดีกรมการปกครอง
- นอกจากนี้ยังมีการปรับสายบังคับบัญชาของ กอ.รมน.จังหวัด จากเดิมขึ้นอยู่กับ กอ.รมน.ภาค ให้ส่วนกลางเป็นผู้สั่งการโดยตรง

## [แก้] ลิงก์ภายนอก

- เว็บไซต์ กอ.รมน.
- เว็บไซต์ ส่วนงานมวลชนและกิจการพิเศษ กอ.รมน.

## [แก้] ข้อมูลอ้างอิง

1. ↑ http://www.bangkok.cat.net.th/thaindc/research/t_ndc/ndc45/4431.doc
2. ↑ http://www.rta.mi.th/630b0u/40018.htm
3. ↑ http://www.1374.org/page4.html

| กองอำนวยการรักษาความมั่นคงภายใน เป็นบทความเกี่ยวกับ การเมือง การปกครอง หรือ กฎหมาย ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ กองอำนวยการรักษาความมั่นคงภายใน ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%81/%E0%B8%AD/%E0%B8%87/%E0%B8%81%E0%B8%AD%E0%B8%87%E0%B8%AD%E0%B8%B3%E0%B8%99%E0%B8%A7%E0%B8%A2%E0%B8%81%E0%B8%B2%E0%B8%A3%E0%B8%A3%E0%B8%B1%E0%B8%81%E0%B8%A9%E0%B8%B2%E0%B8%84%E0%B8%A7%E0%B8%B2%E0%B8%A1%E0%B8%A1%E0%B8%B1%E0%B9%88%E0%B8%99%E0%B8%84%E0%B8%87%E0%B8%A0%E0%B8%B2%E0%B8%A2%E0%B9%83%E0%B8%99.html".

หมวดหมู่: บทความเกี่ยวกับ การเมืองการปกครอง ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English